Írás - Eltérő stratégiával az eredményes horgászatért - Haldorádó horgász áruház
Eltérő stratégiával az eredményes horgászatért… 2016-09-14 2016-09-14
Ezúttal nem egy új vízterületet szeretnék bemutatni az ott tapasztalt praktikákkal fűszerezve, hanem egy olyan módszert, halfogási lehetőséget, ami szembe megy az adott víz íratlan szabályaival. Ahol mindenki legalább 60-70-80 méterre horgászik - pedig olykor ígéretes halmozgások figyelhetőek meg a part menti zónában is - érdemes lehet rápróbálni akár az orrunk előtt 4-5 méterre? Ennek jártam most utána, és a távoli dobás helyett magam elé ejtettem be egyik feederkosaram…
Ha sokat horgászunk egy vízterületen, akkor sok esetben megfigyelhető a halak általános tartózkodási helye, vannak úgymond favorit helyek, ahol bármikor jó eséllyel foghatunk pontyot, pontyokat. Nyilvánvalóan ez egy bányató esetén a változatos mederviszonyok miatt pontosan nem kalibrálható be, illetve mégis, ugyanis csónakkal, radarhasználat mellett nagyon sok hasznos információhoz juthatunk, ám ez egy 8-10 órás feederhorgászat esetén nem opció. Ezért a helyválasztást legtöbb esetben egy korábbi sikeres horgászat fogja eldönteni, ami az adott horgászhely mellett szól, valamint az itt szerzett tapasztalatok, meglátások. Így történt ez nálam is…
https://image-live1.haldorado.eu/irasok/eltero-strategiaval-az-eredmenyes-horgaszatert_144870_2_0x0.jpg 1024 768
Egy szenzációs adottságokkal rendelkező bányató érintetlen halakkal, kevés horgásszal, brutális mélységekkel… kihívás itt a horgászat!
A helyszín az orosházi Új-homokbányató. A víz bemutatását „Az ismeretlen bányató érintetlen pontyai” c. írásomban már részletesen bemutattam. Amikor azt a cikket készítettem, szép fogásokban volt részem, valamint azóta már többször is tudtam itt horgászni, és jól megfigyelhető volt, hogy a part menti zónában minden alkalommal volt halmozgás, mégis mindenki a tó középső szakaszát vallatja, köztük én is. Elsőre ezek az árulkodó jelek szinte teljesen hidegen hagytak, ám csak hajtott a kíváncsiság, hogy vajon ennyire közelről is sikerülne pontyot fogni? Most jött el az ideje tehát, hogy rászánjak egy horgászatot arra, hogy mi történik, ha az ideálisnak vélt 60-70 méteres dobótáv helyett egyik feederbotommal e partközeli szakaszt vallatom. Nyilvánvalóan ez a fajta horgászat nem újdonság, hiszen több írás is foglalkozott már vele, valamint vannak olyan speciális vízterületek, ahol kifejezetten ez a sikerhez vezető út.
https://image-live2.haldorado.eu/irasok/eltero-strategiaval-az-eredmenyes-horgaszatert_144871_2_0x0.jpg 1024 709
A vízfelszín még árulkodik a Hold tükörképével a hajnali órákról. Ha tehetem, mihamarabb szeretek vízparton lenni és annyi időt horgászattal tölteni, amennyit csak tudok
Lássuk hát, milyen „összetevők” szükségesek a parthoz közeli sikeres horgászathoz! Ezeket oly módon szemléltetem, hogy kérdéseket teszek fel, melyekre a választ egy-egy rövid indoklással ellátott kép adja meg.
Milyen végszereléket használjunk?
https://image-live3.haldorado.eu/irasok/eltero-strategiaval-az-eredmenyes-horgaszatert_144872_2_0x0.jpg 1016 626
E végszerelékekkel terveztem a horgászatot. A klasszikus Flat Method kosaras szerelékkel a tó középső, ideálisnak vélt részét horgásztam meg, míg a kissé átalakított Pellet kosárral próbáltam szerencsét rövid távon
A Pellet kosárral tartalmasabb, darabosabb keveréket tudunk bejuttatni, az átalakítás pedig itt is arra szolgál, hogy a horog minél közelebb legyen az etetőanyag kupachoz, ezáltal hamarabb érhetünk el kapást.
Milyen „távolságra” horgásszunk?
https://image-live4.haldorado.eu/irasok/eltero-strategiaval-az-eredmenyes-horgaszatert_144873_2_0x0.jpg 712 787
A távolság a képen látható 5 méter volt. A vízmélység itt már 3 méter, és egész egyszerűen itt láttam a legtöbb halra utaló jelet, ami a későbbiekben az eredményesség egyik kulcsa lehet
Apró tipp: ha lehetőségünk van, a rövid távolságra beejtett végszereléket parti horgászhelyünktől jobbra vagy balra célszerű elhelyezni. Sokkal csendesebb, háborítatlanabb lehet ez a rész, mintha magunk elé tennénk le, valamint így a másik végszerelék kitekerésével se kell trükköznünk.
Mi az ideális etetőanyag, ami a kosárba kerül?
https://image-live5.haldorado.eu/irasok/eltero-strategiaval-az-eredmenyes-horgaszatert_144874_2_0x0.jpg 1024 768
Nem szándékoztam semmiféle etetést készíteni, kizárólag ami a kosárral bemegy. Éppen ezért minőségi, tartalmas keveréknek szavaztam bizalmat. A Maximum Green valódi borssal és némi Micro Pellettel dúsítva remek választás lehet az ilyen helyzetekre
Fontos, hogy a kosárba kerülő keverék felkeltse a környéken portyázó halak figyelmét, nem jóllakatni, csupán a horgom köré csalni szerettem volna őket. Lényegében pontosan erre találták ki a Maximum Greent…
https://image-live1.haldorado.eu/irasok/eltero-strategiaval-az-eredmenyes-horgaszatert_144875_2_0x0.jpg 1024 768
Ezúttal nem volt szükség semmi etető eszközre, most a kosárba kerülő keverékre bíztam magam
Aki megpróbálkozik az általam (is) bemutatott horgászattal, az mindenképpen számoljon azzal, hogy a kapások intenzitása a legtöbb esetben sokkal vehemensebb a megszokottnál. Az orsónk fő fékjét állítsuk lazábbra a szokásosnál, és lehetőleg tartózkodjunk a bot mellett, mert ha kapásunk lesz, akkor az akasztás pillanatában bizony „felrobban” előttünk a víz!
https://image-live1.haldorado.eu/irasok/eltero-strategiaval-az-eredmenyes-horgaszatert_144876_2_0x0.jpg 1024 768
A speciális bottartó fejek bizony ilyen helyzetben is remek szolgálatot tehetnek a felszerelésünk védelme érdekében…
https://image-live2.haldorado.eu/irasok/eltero-strategiaval-az-eredmenyes-horgaszatert_144877_2_0x0.jpg 960 719
… de orsónk nyeletőfék rendszere se maradjon „off” állapotban!
Egy horgászatra sose érkezzünk egyetlen stratégiával, egyetlen keverékkel, mindig legyen A, B netán C tervünk, ha esetleg nem működne az, amit előzetesen kigondoltunk. Mindig próbálkozzunk, akár hajmeresztő dolgokkal is, hátha pont az fog működni, és ne üljük sokáig a semmit, várva a csodát. A későbbiekben bemutatom, hogy mi is volt másik feederbotom szerepe e napon, ám ha a fentebb leírtak alapján bizalmat szavazunk ennek a speciális „rövid” horgászatnak, bizony élményekben gazdag fárasztásokban lehet részünk…
https://image-live3.haldorado.eu/irasok/eltero-strategiaval-az-eredmenyes-horgaszatert_144878_2_0x0.jpg 1024 647
Ha mindent jól csinálunk, hamarosan kezdődhet a horgászat egyik legszebb része, a fárasztás
https://image-live4.haldorado.eu/irasok/eltero-strategiaval-az-eredmenyes-horgaszatert_144879_2_0x0.jpg 1024 655
A siker már csak száknyújtásnyira van… mindig fárasszunk türelemmel, kíméletesen, gondoljunk a halak épségére!
https://image-live5.haldorado.eu/irasok/eltero-strategiaval-az-eredmenyes-horgaszatert_144880_2_0x0.jpg 942 678
Kézben egy 5 kg feletti tőponty, amit a part menti zónából sikerült kapásra bírni. Ékes bizonyítéka annak, hogy olykor az orrunk előtt vannak a halak…
https://image-live1.haldorado.eu/irasok/eltero-strategiaval-az-eredmenyes-horgaszatert_144881_2_0x0.jpg 1022 520
Pontyok mellett termetes kárászok is színesítették a horgászatot, örömmel pózoltam velük is
Egy rendkívül fontos kérdés azonban még megválaszolatlanul maradt: mi kerüljön a hajszálelőkére kötött csalitüskére?! Lényeges változást nem gondolom, hogy igényelne ez a kérdés, tehát a jól bevált fluo és oldódó-lebegő pelleteket használtam, mert tudtam, hogy ezzel nem lőhetek mellé. Tényleg bátran mondhatom, valamelyik szín-ízvariáns biztosan működni fog, bárhol is horgásszunk. Akármerre és akármikor horgászom velük, sosem hagynak cserben.
https://image-live1.haldorado.eu/irasok/eltero-strategiaval-az-eredmenyes-horgaszatert_144882_2_0x0.jpg 1024 614
Ezen a napon a 16 mm-es változatokat használtam, előre beáztatott, felpuhult formában. Nagyon gyorsan gazdára talál a csali, ha ilyen „állaggal” és megfelelően balanszírozva kínáljuk fel a halak számára
https://image-live2.haldorado.eu/irasok/eltero-strategiaval-az-eredmenyes-horgaszatert_144883_2_0x0.jpg 1024 768
Érintetlen, vaskos ajkú ponty csábult el éppen egy Édes Ananász Fluo Pelletre…
https://image-live3.haldorado.eu/irasok/eltero-strategiaval-az-eredmenyes-horgaszatert_144884_2_0x0.jpg 1024 768
… de pár méterre parttól a Tüzes Ponty Fluo pellettel is sikerült szép halat fognom a kánikulában
Azt hiszem, nagyon meggyőző eredményeket produkált ez a fajta horgászat, érdemes vele egy próbát tenni. Most viszont bemutatom, hogy a hosszabb feederbotommal miképp igyekeztem a pontyokat szákba terelni, milyen csalogatóanyagok segítettek hozzá szép fogásokhoz…
https://image-live4.haldorado.eu/irasok/eltero-strategiaval-az-eredmenyes-horgaszatert_144885_2_0x0.jpg 1024 768
Igen, megint a „szokásos” FMMFP - Chilis Tintahal. Ezúttal némi plusz chilit kapott erősítésként, a „jót még jobbá” elv szerint. Nekem idén a legtöbb halat ez a method keverék adta - legyen szó téli feederezésről vagy a nyári 40 fokban történő horgászatról, mindig élményekkel halmoz el…
https://image-live5.haldorado.eu/irasok/eltero-strategiaval-az-eredmenyes-horgaszatert_144886_2_0x0.jpg 904 675
A Method Flat kosár (egyik) nagy előnye! Egy felpuhult, idomtalan pelletet is biztonsággal juttathatunk be vele akár nagy távolságra. Ez a fajta csalizás, amikor a pellet formáját szándékosan „elcsúfítjuk”, döbbenetes eredményeket produkált nálam, a legkapástalanabb időszakokban is bevált
Ebben a stratégiában semmi újdonság nem volt, a tőlem 60-65 méterre található homokpadra dobva biztosabbnak ígérkezett a halfogás, mint a rövid távolságon. Itt nem okozott fejtörést az sem, hogy mit használjak, adva volt minden a sikeres horgászathoz, már csak a halakon múlt az eredmény.
https://image-live1.haldorado.eu/irasok/eltero-strategiaval-az-eredmenyes-horgaszatert_144887_2_0x0.jpg 1024 768
Tiszta vizű tóban bátran modellezzük le, hogyan is viselkedik a Flat kosár megterített asztala! A fluo pelletek hívogatóak a pontyok számára
https://image-live1.haldorado.eu/irasok/eltero-strategiaval-az-eredmenyes-horgaszatert_144888_2_0x0.jpg 1280 960
Rövid idő múlva észrevehetetlen horgunk is megjelenik a csalival
https://image-live2.haldorado.eu/irasok/eltero-strategiaval-az-eredmenyes-horgaszatert_144889_2_0x0.jpg 711 786
Ezután nincs más dolgunk, mint bejuttatni a kívánt távolságra végszerelékünket…
https://image-live3.haldorado.eu/irasok/eltero-strategiaval-az-eredmenyes-horgaszatert_144890_2_0x0.jpg 959 594
… és várni a kapást a horgászernyő alatt. Nélkülözhetetlen kiegészítő a nyári horgászatok során: az elviselhetetlen napsütés vagy egy-egy nyári zápor ellen is kiváló védelmet biztosít
A leírtak alapján egyszerűnek tűnhet az itteni horgászat, pedig ez egy igen nehezen meghorgászható vízterület. Nyilván erről nem szívesen beszél senki, de sajnos én is rengeteg kosarat vesztettem láthatatlan akadók miatt, ami bosszantó, de elkerülhetetlen. Viszont számomra a legmegdöbbentőbb még mindig az, hogy mennyire kevesen horgásszák ezt a vizet. Ezen a horgászaton is egymagam voltam, egész egyszerűen a sok akadó és a horgászat napján tomboló 32 fokos, fojtó meleg sok horgászt visszatart. A sikerhez vezető út pedig nagyon rögös, de ha megtaláljuk azokat a csalogatóanyagokat és haltartó helyeket, amikkel és ahol kapásra bírhatjuk a halakat, akkor nem lesz hálátlan ez a vad bányató. Nem titok, ezen a horgászaton is kipróbáltam több keveréket, de nem meglepő módon már megint a chilis ízvilág bizonyult nyerőnek a methodon, méghozzá hatalmas fölénnyel…
https://image-live4.haldorado.eu/irasok/eltero-strategiaval-az-eredmenyes-horgaszatert_144891_2_0x0.jpg 768 1024
Tikkasztó meleg volt a horgászaton, ám az ősz lassan-lassan megérkezik, ez a kép bizony erről árulkodik
https://image-live5.haldorado.eu/irasok/eltero-strategiaval-az-eredmenyes-horgaszatert_144892_2_0x0.jpg 1024 768
A chilis-csípős „osztag” valamennyi tagja eredményes horgászatunkat szolgálja, ha megfelelően használjuk-kombináljuk őket
https://image-live1.haldorado.eu/irasok/eltero-strategiaval-az-eredmenyes-horgaszatert_144893_2_0x0.jpg 1024 799
Egy fárasztás utolsó képkockája. Pattanásig feszült pillanatok ezek…
https://image-live1.haldorado.eu/irasok/eltero-strategiaval-az-eredmenyes-horgaszatert_144894_2_0x0.jpg 958 677
… ám ha ilyen egészséges tükörponty a jutalom, akkor minden erőfeszítést megér!
https://image-live2.haldorado.eu/irasok/eltero-strategiaval-az-eredmenyes-horgaszatert_144895_2_0x0.jpg 1024 663
Szebbnél szebb halak, és mind-mind a csípős ízekre szavaztak …kell ezt tovább magyarázni?
A horgászat összegzése, tapasztalatok:
Tökéletesen bebizonyosodott ezzel a horgászattal, hogy olykor érdemes próbálkozni új dolgokkal, szembemenni minden eddig megszokottal! Merőben eltérő volt a horgászatom stratégiája, teljesen más mélységben, teljesen más távolságban, de egy közös volt bennük. Az eredményesség, a tudatosság! Remek fogásokat tudhatok magaménak, a fárasztások minden egyes pillanata emlék marad, és fantasztikus élményekről írhattam ismét. Élmények, eredményesség… kimondva-kimondatlanul mindenki ezért ül le horgászni, és ez így is van rendjén. Jó kísérletezést és hasonlóan szép fogásokat kívánok mindenkinek!
https://image-live3.haldorado.eu/irasok/eltero-strategiaval-az-eredmenyes-horgaszatert_144896_2_0x0.jpg 1024 768
Egy pillanatra se feledkezzünk meg a halak védelméről, óvásáról, a nyári melegben fokozottan figyeljünk rájuk, hogy később akár mi is találkozhassunk velük!
9.990 Ft CARP ZOOM - Jumbo Carp pontymatrac
CARP ZOOM - Jumbo Carp pontymatrac